cyanic-selkie/wikianc huggingface dataset:
Carl's Jr.
«Կարլս Ջունիոր» (Carl's Jr.), ամերիկյան արագ սննդի ռեստորանների անդրազգային ցանց։ Ունի շուրջ 1500 արագ սննդի կետեր, որոնք տեղակայված են Միացյալ Նահանգներում, Կանադայում, Բրազիլիայում, Դոմինիկյան Հանրապետությունում, Պուերտո Ռիկոյում, Մալայզիայում, Դանիայում, Կոստա Ռիկայում, Նոր Զելանդիայում, Սինգապուրում, Վիետնամում, Թայլանդում, Էկվադորում, Պանամայում, Ինդոնեզիայում, Թուրքիայում, Մեծ Բրիտանիայում, Բահամյան Կղզիներում, Մեքսիկայում և Ռուսաստանում։
Հիմնադրվել է 1941 թվականին Կարլ Կարչերի կողմից։ Հիմնադրման պահին Կարչերը Լոս Անջելեսում ուներ հոթ դոգի մատուցման մի քանի կետեր։ 1945 թվականին Կարչերը Կալիֆոռնիայի Անահայմ քաղաքում արագ սննդի առանձին կետ է բացում, որն անվանում է «Carl’s Drive-In Barbeque»։ 1956 թվականին Կարչերը բացում է «Carl’s Jr.»-ի առաջին երկու ռեստորանները։ Ցանցի առանձնահատկությունն է դառնում սննդի արագ սպասարկումը և այցեքարտային պատկերանիշը, որում պատկերված է դեղին գույնի ժպտացող աստղ։
«Hardee's» ցանցի հետ հանդիսանում է «CKE Restaurants» ընկերության ստորաբաժանումը։
Արտաքին հղումներ
Կատեգորիա:Արագ սննդի ցանցեր Կատեգորիա:1941 հիմնադրված ընկերություններ
Հորիզոն (ֆիլմ, 1932)
«Հորիզոն» («Горизонт»), 1932 թվականի խորհրդային սև-սպիտակ դրամա, որը նկարահանել է ռեժիսոր Լև Կուլեշովը   ։ Ֆիլմի պրեմիերան տեղի է ունեցել 1933 թվականի հունվարի 30-ին։
Սյուժե
Հրեա տղա Լյովա Հորիզոնն արտագաղթում է Ամերիկա։ Որպես ԱՄՆ բանակի զինվոր՝ նա 1919 թվականին հայտնվում է Ռուսաստանում և անցնում Կարմիր բանակի կողմը։
Արտաքին հղումներ
Կատեգորիա:Խորհրդային ֆիլմեր Կատեգորիա:1932 ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:Ռուսերեն ֆիլմեր Կատեգորիա:Բնօրինակում անաղբյուր հոդվածներ Կատեգորիա:Խորհրդային դրամա ֆիլմեր
Բլաստուլա
Բլաստուլա, բազմաբջիջ սաղմ, որն ունի բջիջների մեկ շերտ, սաղմի զարգացման փուլ, որով անցնում են կենդանիների մեծամասնության զիգոտները, զիգոտի տրոհման վերջնարդյունքը։ Բլաստուլայի ավելի ճշգրիտ և բնորոշ ձևը արտահայտվում է զիգոտի լրիվ և հավասարաչափ տրոհման դեպքում, ինչը դիտվում է փոքր, սնուցող սպիտակուցներով աղքատ զիգոտներում։ Տրոհման ավարտին բլաստոմերները կենտրոնից ճառագայթաձև հեռանում են և դասավորվում բջիջների գնդաձև շերտի տեսքով, ինչը շրջապատում է կենտրոնական խոռոչը։ Այսպիսով` բլաստուլան ունի գնդի տեսք։ Գնդի խոռոչը, որը լցված է հեղուկով, կոչվում է տրոհման սեգմենտացիոն խոռոչ կամ բլաստոցել։ Բլաստուլայի պատը բաղկացած է իրար կիպ կպած բազմանկյուն, գրեթե հավասարաչափ բջիջներից, որոնք հյուսվածքաբանական բնութագրով իրենցից էպիթելային շերտ են ներկայացնում։ Այդ էպիթելային շերտը կոչվում է բլաստոդերմա, որը հետագա զարգացման դեպքում հանդիսանում է սաղմնային թերթիկների հիմքը։ Ջրում ապրող ստորակարգ կենդանիներից շատերի մոտ բլաստուլաները լքում են ձվաբջջի դեղնուցային թաղանթը և ազատ լողում են ջրում բլաստոդերմայի գլանաձև բջիջների թարթիչների օգնությամբ։
Լրիվ, սակայն անհավասարաչափ տրոհման արդյունքում առաջանում է բլաստուլա, որի բջիջներն առանձնանում են իրենց տարբերվող չափերով։ Նրա մի բևեռում գտնվում են փոքր, մյուսում` մեծ բջիջները, իսկ բլաստոդերմայում արդեն առանձնանում են էկտոդերմային և էնտոդերմային մասերը (որոշակի տարբերություն զիգոտի երկու բևեռներում, սակայն նկատելիորեն քչ տարբերակվածությամբ), սեգմենտացիոն խոռոչը դրա հետևանքով փոքրանում է։ Ողնաշարավորների մոտ տրոհման այս ձևով հաճախ առաջանում է բջիջների մի քանի շերտից բաղկացած բլաստոդերմա։
Մասամբ, այսպես կոչված մակերեսային տրոհման դեպքում, ինչը տեղի է ունենում օրինակ միջատների մոտ, տեղի չի ունենում դեղնուցի բաշխում բլաստոմերների միջև։ Տրոհումը արտահայտվում է միայն տրոհվող բջիջների կորիզների բազմացմամբ, որոնք հետագայում, շրջապատվելով պլազմային թաղանթի բաղադրիչներով, դուրս են գալիս ձվաբջջի մակերես և առաջ բերում ցիտոպլազմայի բաշխում բլաստոդերման կազմող առանձին բջիջների միջև։ Ձվաբջիջը պատվում է բլաստոդերմային բջիջների մեկ շերտով և մտնում է բլաստուլայի փուլ, սակայն այս բլաստուլան չունի սեգմենտացիոն խոռոչ, քանի որ խոռոչի տեղը լցված է սնուցող դեղնուցով, որում դեռ մնացել են արտաքին միջավայր դուրս չեկած առանձին տրոհման կորիզներ։
Ամենից հաճախ հանդիպում է զիգոտից բլաստոդերմայի առաջացման դիսկոիդալ տրոհման գործընթացքը, որտեղ բլաստուլայի փուլը դրսևորվում է անճանաչելի ձևով։ Տրոհման է ենթարկվում կառուցվածքային դեղնուցի (պրոտոպլազմա) միայն աննշան մի մասը, որը գտնվում է ձվաբջջի մի բևեռում և կազմում է սաղմնային թերթիկը, այն դեպքում, երբ դեղնուցի մեծ մասը տրոհման չի ենթարկվում(սողունների, ոսկրային և կռճիկային ձկների, թռչունների ձվերը):Տրոհման արդյունքում առաջանում է բազմաշերտ սաղմնային թերթիկ։
Կաթնասունների մոտ բլաստուլայի կառուցվածքը նման է մյուս ամնիոնավորներին, և կաթնասունների պարզեցված բլաստուլան կարելի է դասել դիսկոբլաստուլաներին։ Պատմականորեն պարզվել է, որ ամնիոնավորների բլաստուլայի փուլը անվանում են «գաստրուլացիայի առաջին փուլ» տերմինով, իսկ բլաստուլայի հոմոլոգի առաջացումը`«սաղմնային թերթիկ»։ Սակայն կաթնասունների մոտ դեղնուցի բացակայության դեպքում տեղի է ունենում լրիվ հավասարաչափ տրոհում։ Այդ իսկ պատճառով կաթնասունների մոտ բլաստուլայի ձևավորմանը նախորդում է գնդաձև կառուցվածքի ձևավորումը։ Այդ կառուցվածքը կոչվում է բլաստոցիստ։
Աղբյուրներ
Բլաստուլա // в 86 т. (82 т. и 4 доп.). — СПб., 1890—1907
Բլաստուլա // в 4 т. — СПб., 1907—1909
Բլաստուլա - հոդված Սովետական մեծ հանրագիտարանից Կատեգորիա:Սաղմնաբանություն Կատեգորիա:Զարգացման կենսաբանություն
Շոն Լենոն
Շոն Տարո Օնո Լենոն (小野 太郎 (Տարո Օնո), Sean Taro Ono Lennon, ), բրիտանացի-ամերիկացի երաժիշտ, երգերի հեղինակ, պրոդյուսեր և բազմագործիքավորող։ Նա Ջոն Լենոնի և Յոկո Օնոյի որդին է։ Իր կարիերայի ընթացքում, Շոն Լենոնը եղել է այնպիսի երաժշտական կոլեկտիվների անդամ, ինչպիսիք են Cibo Matto, the Ghost of a Saber Tooth Tiger, the Claypool Lennon Delirium և իր ծնողների՝ Plastic Ono Band խմբերը։ Նա երկու սոլո ալբոմ է թողարկել՝ «Into the Sun» (1998) և «Friendly Fire» (2006)։ Լենոնը պրոդյուսերավորել է մի շարք տարբեր արտիստների ալբոմները, ներառյալ Black Lips և Plastic Ono Band խմբերը։
Վաղ տարիներ և կրթություն
Շոն Լենոնը ծնվել է 1975 թվականի հոկտեմբերի 9-ին Նյու Յորքի Պրեսբիտերական հիվանդանոցում՝ իր հոր 35-րդ ծննդյան տարեդարձին։ Մայրական գծով նա ճապոնացի է, իսկ հայրական գծով՝ անգլիացի, ուելսցի և իռլանդացի։ Ջուլիան Լենոնը նրա խորթ եղբայրն է, իսկ Էլթոն Ջոնը՝ կնքահայրը ։ Շոնի ծնվելուց հետո Ջոն Լենոնը «տնային ամուսին» է դարձել՝ հոգ տանելով իր կրտսեր որդու մասին մինչև իր մահը՝ 1980 թվականի դեկտեմբերի 8-ին։ Շոնը մանկապարտեզ է հաճախել Տոկիոյում, իր խնդրանքով կրթություն է ստացել Շվեյցարիայի Ռոլ քաղաքի Ինստիտուտ Լե Ռոզի (Institut Le Rosey) բացառիկ մասնավոր գիշերօթիկ դպրոցում, իսկ ավելի վաղ՝ Նյու Յորքի մասնավոր Ֆիլդսթոնի էթիկական մշակութային դպրոցում և Դալթոնի դպրոցում։ Նա երեք կիսամյակ սովորել է Կոլումբիայի համալսարանում՝ մասնագիտանալով մարդաբանության ոլորտում, նախքան համալսարանը թողնելը՝ երաժշտության և իր մոտ հետ շրջագայության վրա կենտրոնանալու համար ։
1984 թվականի հունվարին, երբ Սթիվ Ջոբսն այցելել է Մանհեթենը, նա մասնակցել է այն երեկույթին, որը Շոնի մայրը (Յոկո Օնո) կազմակերպում էր Լենոնի համար, և Ջոբսը նրան նվիրել է Մակինտոշ առաջին համակարգիչներից մեկը ։ Նույն տարի նա երգել է «It's Alright» երգը Օնոյի «Every Man Has A Woman» ալբոմում իր մոր համար։
Շոնի ծնողները սկիզբ են դրել իր երաժշտական կարիերային․ նրա նորամուտը երաժշտական աշխարհում տեղի է ունեցել 5 տարեկան հասակում, երբ նա պատմություն է ընթերցել իր մոր՝ 1981 թվականի «Season of Glass» ալբոմում։ Մանուկ հասակից մինչև պատանեկության տարիներ Լենոնը շարունակել է համագործակցել իր մոր հետ՝ երգելով և արտադրության իրավունքներ ստանալով նրա «It's Alright», «Starpeace» և «Onobox» սոլո ալբոմներում։ 16 տարեկանում Լենոնը՝ Լենի Կրավիցի հետ միասին դարձել է «All I Ever Wanted» երգի համահեղինակը՝ վերջինիս 1991 թվականի «Mama Said» ալբոմի համար, ինչպես նաև աշխատել է Կրավիցի հետ իր հոր՝ «Give Peace a Chance» ստեղծագործության շապիկի վրա՝ որպես բողոքի ակցիա իրաք-քուվեյթյան պատերազմի դեմ։ 1995 թվականին Լենոնը ձևավորել է IMA երաժշտական խումբը (Սեմ Քոփելմանի և Թիմո Էլիսի հետ) իր մոր՝ «Rising» ալբոմում նրա հետ նվագելու համար։
Լենոնը միանգամից երկու երկրի քաղաքացի է՝ Միացյալ Նահանգների և Միացյալ Թագավորության ։
Արտաքին հղումներ
Կատեգորիա:Ամերիկացի ռոք երգիչներ Կատեգորիա:Ամերիկացի կոմպոզիտորներ Կատեգորիա:Ամերիկացի երաժշտական պրոդյուսերներ Կատեգորիա:Ամերիկացի կիթառահարներ Կատեգորիա:Ամերիկացիներ իռլանդական ծագմամբ Կատեգորիա:Ամերիկացի երգիչներ Կատեգորիա:Բրիտանացի ռոք երաժիշտներ Կատեգորիա:Բրիտանացի երգահաններ Կատեգորիա:Բրիտանացի երաժշտական գործիչներ Կատեգորիա:Բանաստեղծներ այբբենական կարգով Կատեգորիա:Ամերիկացի տղա երեխա դերասաններ
Բառիմաստի փոփոխություն
Բառիմաստի փոփոխություն, բառի իմաստի փոփոխությունը(մետասեմիա//Semantic change),բառապաշար ի հարստացման ներքին կարևոր ,երկրում կատարվող սոցիալ-տնտեսական, քաղաքական, մշակութային, գիտական, տեխնիկայի փոփոխություներով պայմանավորված միջոց, որ տեղի է ունենում տարբեր պատճառներով։ Արդյունքը՝ բառիմաստի նեղացում, ընդյալնում, շրջում, համաբանության ։
Բառիմաստի փոփոխություն, պատճառներ
Բառիմաստի նեղացում իմաստափոխական երևույթ, իմաստային դաշտի փոքրացում։
Բառիմաստի ընդլայնում իմաստափոխական երևույթ, բառի իմաստային դաշտի ընդարձակում, ընդլայնում։ Հ. Աճառյանը բառիմաստի ընդլայնման պատճառներից մեկն էր համարում «իմաստի բարձրացումը կամ ազնվացումը» ։
Բառիմաստի շրջում իմաստափոխական երևույթ, հիմնական, նախնական իմաստի փոխարեն հակառակ իմաստի առաջացում։ Դեղ բառից առաջացել է դեղել/ թունավորել իմաստները, մեղք/ հանցանք բառը խիղճ, գութ իմաստներն ունի/« Մեղք է խեղճ մարդը»/: Ածանցման արդյունքում որոշ բառերում բառիմաստի շրջում է տեղի ունենում՝ իմաստակ/ իմաստ± ակ/ նշանակում է տգետ,պանրիկ՝ ոչ թե փոքր պանիր, այլ որևէ միջուկով կաթնաշոռ։
Բառիմաստի շրջում
Բառիմաստի շրջման արդյունքում բառի մեջ տրամագծորեն հակառակ իմաստի կամ իմաստների աջառացումն է։ Օրինակ՝ պարապ նշանակում է ազատ, անգործ, այնինչ պարապել նշանակում է մի բանով զբաղվել, գործ անել։
Բառիմաստի փոփոխությունները հայերենում
Գրաբարը ներկայանում է իբրև բարձր մշակման ենթարկված գրական լեզու։ Լեզուն իր զարգացման գործընթացում օգտվում է ժողովրդի խոսակցական լեզվից, օտար լեզուներից, լեզվի հին շրջանի բառաշերտից. ձուլում է իր մեջ և հարստացնում է բառաֆոնդը՝ համապատասխան տվյալ շրջանի իր զարգացման միտումներին ու ոճաբանական պահանջներին։ Ինչպես Վ. Առաքելյանն է նշում. «Բառապաշարի կանոնիկացման հետ կապված է իմաստաբանական կանոնիկացումը։ Գրական լեզուն իր զարգացման ընթացքում ճշտում և սահմանաբացում է իմաստները՝ վերացնելով իմաստաբանական անորոշությունները»։ Մեր հին լեզվի բառապաշարի գերակշռող մասը հարատևելով հարստացրել է մեր նոր գրական լեզուն և դարձել նրա բառապաշարի հիմնական բառաֆոնդի կորիզը։ Բառի նախկին իմաստի և նոր իմաստի հարաբերությունները ցույց են տալիս բառիմաստի պատմական զարգացումը և նրա հետևանքները։
Իմաստափոխությունը պատմական երևույթ է և իրականանում է ժամանակի ընթացքում։ Կան բառեր, որոնք պահպանել են իրենց հիմնական իմաստները, մի շարք բառեր գործածվում են նոր նշանակություններով, որոշ բազմիմաստ բառեր կորցրել են այս կամ այն երկրորդական նշանակությունը։ Գրաբարյան բառերի մի մասը իմաստային տարբեր զարգացումներ է ունեցել միջին գրական հայերենում, արևմտահայ և արևելահայ գրական լեզուներում, մի քանի տասնյակ բառարաններում։ Ժամանակակից հայերենի պատմական իմաստաբանության համար կարևոր նշանակություն ունեն գրաբարյան իմաստափոխությունները, որովհետև մեր լեզվի բառապաշարը հիմնականում գրական ժառանգությամբ գալիս է գրաբարից։ Պրոֆեսոր Էդ. Աղայանը գրաբարից աշխարհաբարին անցած գրաբարյան և ժամանակակից իմաստների հարաբերակցությունը ամփոփում է հետևյալ կերպ.
Բառիմաստի պատմական զարգացումը առաջ է բերում հետևյալ փոփոխությունները՝ բառիմաստի ընդլայնում, նեղացում, իմաստների բևեռացում, իմաստների փոխհաջորդում և այլն։ Գրաբարից աշխարհաբարին անցման շրջանը բնորոշվում է նաև համանունության, հոմանիշային շարքերի վերացման կամ նվազման երևույթներով։
Բառերի նոր իմաստներ ձեռք բերելու գործընթացների մեջ հատկանշական է բառիմաստի աստիճանական ճյուղավորումը, տարբերացումը և մասնավորումը, որոնք հատկապես էական նշանակություն ունեն հոմանիշների շարքերի կազմության համար։
Բառի իմաստային փոփոխությունները ավելի պարզորոշ են երևում, երբ քննության ենք առնում առանձին բառերի իմաստային դրսևորումները թե՛ գրաբար, թե՛ աշխարհաբար տարբերակներում։ Բառիմաստի փոփոխությամբ նոր բառիմաստների առաջացումը լեզվի բառապաշարի հարստացման ներքին կարևորագույն միջոցներից է։ Համարյա աննկատելի կատարվող բառերի իմաստային փոփոխությունները որոշ ժամանակից հետո վեր են ածվում որոշակի որակական տարբերության։ Գրաբարյան բառերի մի մասը իմաստային տարբեր արտահայտություններ է գտել ժամանակակից գրական հայերենում։ Բառիմաստի փոփոխությունները բազմատեսակ են, դրանցից յուրաքանչյուրը հիմնված է որոշ երևույթների վրա. այսինքն՝ այդ փոփոխությունները առաջ բերող պատճառները բազմազան են։ Իմաստափոխությունների ընթացքը գիտական արժեք կներկայացնի այն դեպքում միայն, երբ դրանք քննարկվում են կոնկրետ որոշարկված, պատմական իրական տվյալների հիման վրա և այդ փոփոխությունները պայմանավորող երևույթների բացահայտմամբ։ Բառիմաստը տրամաբանական կապը պահել է իր հիմնական իմաստների հետ։ Չնայած բառի այս նշանակությամբ հանդես գալը կարող ենք համարել նաև դիպվածային, զուտ հեղինակային, եթե առաջնորդվենք զուտ բառարանային բացատրությամբ, քանի որ Նոր Հայկազյան բառարանը բառի բարձր իմաստը չի նշում։
Ժամանակակից գրական հայերեն իմաստափոխությունների իմաստափոխական հիմունքները բազմաթիվ են և բազմազան։ Բառի նախկին իմաստի և նոր իմաստի հարաբերությունները ցույց են տալիս բառիմաստի պատմական զարգացումը և դրա հետևանքները։ Իմաստափոխությունը տեղի է ունենում առանց դադարի, շարունակաբար և նման գործընթացում, եթե որոշ իմաստներ կորչում են և մնում բնորոշ միայն հին լեզվին, ապա մյուս կողմից նոր իմաստներ են առաջ գալիս։ Զարգացող ժամանակակից հայոց լեզուն ոչ միայն գրաբարի բառերի իմաստների մեծագույն մասն է ժառանգում, այլև իր բառային կազմը բազմաքանակ իմաստներով է զարգացնում։ Իմաստափոխությունը պատկանում է լեզվի « խոցելի» կողմերի թվին։ Բառիմաստի փոփոխությունները կատարվում են օրինաչափորեն և ոչ թե անբացատրելի պատահականություններով։ Նրանց մեջ իրենց արտացոլումն են գտնում փաստեր, որոնք կապված են մշակույթի, գիտության և այլնի զարգացման հետ, փաստեր, որոնք արմատավորվում են մարդու հոգեբանական բնույթի մեջ, արտահայտում են մտածողության ընդհանուր կատեգորիաները և վերջապես փաստեր, որոնք պայմանավորված են լեզվի կառուցվածքով կամ ներքին զարգացման օրենքներով։ Բայց միևնույն ժամանակ այդ օրինաչափությունները որոշակի են ու բազմազան, և չի կարելի դրանցից որևէ մեկը դիտել որպես բացարձակ օրենք բոլոր լեզուների, բոլոր ժամանակների ու բոլոր բառերի համար։
Կատեգորիա:Իմաստաբանություն
Երկարատև ճանապարհորդություն (վեպ)
Երկարատև ճանապարհորդություն, Նիկոլաս Սփարքսի տասնյոթերորդ սիրավեպն է, որը լույս է տեսել 2013 թվականի Սեպտեմբերի 17-ին։
Ամփոփում
Մեկուսացված ավտոմեքենայի վթարի մեջ հայտնվելուց հետո՝ տարեց այրի Այրո Լևիսոնի կյանքը միահյուսվում է երիտասարդ քոլեջի ուսանողուհի՝ Սոֆիա Դանկոյի և Լյուկ Քոլինզ անունով մի երիտասարդ կովբոյի հետ, ում Սոֆիան սիրում է։ Վեպը պատմվում է այս երեք կերպարների տեսակետից, մինչ նրանք ապրում են իրենց կյանքը և՛ առանձին, և՛ միասին։
Այրո Լևինսոնը իննսուն մեկ տարեկան է և արդեն վատառողջ. նա պարզապես գոյատևում է՝ զգոնութունը չթուլացնելով միայն այն պատճառով, որ իր կինը՝ Ռուֆը, հայտնվում է որպես պատկեր՝ օգնելով, որ նա հիշի իրենց համատեղ կյանքը. ինչպես են նրանք հանդիպել, նկարները որ հավաքել են միասին և Երկրորդ համաշխարհային պատերազմի մութ օրերը ։
Միայն մի քանի մղոն հեռավորության վրա, «Wake Forest» քոլեջի ուսանողուհի Սոֆիայի կյանքը պատրաստվում է մեկընդմիշտ փոխվել, քանի որ նա հանդիպում է իր անսպասելի սիրուն՝ Լյուկին։ Լյուկը կովբոյէ և ռիսկի դիմող ցուլ սանձող, նա նման չէ Սոֆիայի ճանաչած մարդկանցից ոչ մեկին։ Միասին նրանք վայելում են սիրո բերկրանքը, ինչպես նաև հաղթահարում են Լյուկի վտանագավոր կարիերայի հետ ծագող դժվարությունները։ Երկու զույգերը շատ քիչ ընդհանրություններ ունեն, սակայն նրանց կյանքերը կզուգամիտվեն անսպասելի խորությամբ ։
Black Mountain College
Գրքի համար ոգեշնչում է հանդիսացել «Black Mountain» քոլեջը (1933–1957), ազատ արվեստների մի դպրոց, որի ֆակուլտետը ներառում է ժամանակակից արվեստի շարժման ամենանշանավոր անուններից մի քանիսը։ Գրքում նշված ոճերն ներառում են՝ աբստրակտ էքսպրեսիոնիզմը, ֆուտուրիզմը, բաուհաուզը, կուբիզմը և լիրիկական աբստրակցիան ։
Կերպարների՝ Այրո և Ռուֆ Լևինսոնների նախապատմությունն այն է, որ նրանք այցելել են «Black Mountain» քոլեջը իրենց մեղրամսի ընթացքում և հանդիպել են ուսանողների և արվեստագետների հետ դպրոցի արվեստագետների ցուցահանդեսի ժամանակ:Այրոն գնում է վեց նկար Ռուֆի համար, որը կհանդիսանա սկիզբ ավելի քան հազար նկարի, որն իրենք կհավաքեն ուշադրությունը սևեռելով  20-րդ դարի Ամերիկյան ժամանակակից արվեսի վրա։ Գրքում ներառված արվեստագետերն են Կեննետ Նոլանդ, Ռեյ Ջոնսոն, Ռոբերտ Ռուշենբերգ, Էլեյն դը Կունինգ, Վիլհեմ դը Կունինգ, Սյուզն Վեյլ, Պատ Պասլոֆ, Ջեքսոն Պոլլոք, Ջասպեր Ջոնսոն, Էնդի Ուորհոլ և Պաբլո Պիկասո ։
Ֆիլմ
Ֆիլմի նկարահանումները սկսվեցին 2014 թվականի հունիսի 16-ին, Վուիլմինգթոնում, Ջեկսոնվիլում և Վինսթոն Սեյլեմում՝ Նյու Յորք ։
Արտաքին հղումներ
Կատեգորիա:Գրքեր ըստ ժանրի Կատեգորիա:Վեպեր այբբենական կարգով Կատեգորիա:Էկրանավորված ամերիկյան վեպեր
Հայասա
Հայասա կամ Հայասա-Ազզի, պետական կազմավորում Հայկական լեռնաշխարհի տարածքում, հիշատակվում է խեթական արձանագրություններում մ.թ.ա. 16-րդ դարից առ մ.թ.ա 13-րդ դար։ Գտնվել է Սև ծովի, Եփրատ գետի, Հայկական Տավրոս լեռների և Վանա լճի միջև։ Հայասայի կարևոր կենտրոններից էր Կումախան՝ հետագա Մեծ Հայքի Բարձր Հայք աշխարհի Անի-Կամախը, որտեղ էր հայոց թագավորների դամբարանը։ Մ.թ.ա. 15-րդ դարի վերջին և մ.թ.ա. 14-րդ դարի սկզբին Հայասա թագավորությունը կարճ ժամանակահատվածում տարածաշրջանում զբաղեցնում է առաջնային դիրքեր։ Հայասան վերջին անգամ հիշատակվում է մ.թ.ա. 13-րդ դարի վերջին։
Անվան ծագումը
Ուսումնասիրողները (Ե. Ֆոռեր, Գ. Ղափանցյան, Պ. Կրեչմեր, Ն. Ադոնց և ուրիշներ) գտնում են, որ Հայասա անունը կազմված է «հայ» արմատից, «սա» խեթական վերջածանցից և նշանակում է հայերի երկիր, Հայաստան։
Բանակ
Տոհմատիրական կարգերի քայքայման շրջանում գտնվող բոլոր ցեղերի նման հայասցիները ևս եղել են խիստ մարտունակ։ Նրանց բանակը կազմված է եղել հետևակազորից ու հեծելազորից։ Նրանք պատրաստել և կռիվներում օգտագործել են նաև ռազմակառքեր։ Հայասան ռազմադաշտ էր դուրս բերում 700 մարտակառքից և 10 հազարանոց հետևազորից բաղկացած բանակ, որն այդ ժամանակաշրջանի համար նշանակալից ուժ էր։
Էթնիկական կազմ
Այնուհանդերձ անհրաժեշտ է նշել, որ եթե Hayasa անունը հիմք է դարձել հայ ժողովրդի ինքնանվան և նրա կողմից զբաղեցրած երկրի անվան, ապա այդ նույնը չի կարելի ասել հայասերեն լեզվի մասին։ Այդ լեզուն կարող է դիտվել թերևս որպես ձևավորվող հայերեն լեզվի հնագույն շերտերից մեկը։
Ծանոթագրություններ
Կատեգորիա:Նախնադարյան Հայաստան Կատեգորիա:Հին Մերձավոր Արևելք Կատեգորիա:Մ.թ.ա. 15-րդ դարում հիմնադրված պետություններ և տարածքներ Կատեգորիա:Մ.թ.ա. 13-րդ դարում կազմալուծված պետություններ և տարածքներ
Ավետիս Ղլիճենց
Ավետիս Ղլիճենց Երևան ցի, (ծննդյան թիվն անհայտ, Սպահան–1682 թվականից հետո), վաճառական, հրատարակիչ։
Գրականություն
Կատեգորիա:Հրատարակիչներ Կատեգորիա:Գրողներ այբբենական կարգով
Սան Կրիստոբալ (Սանտա Ֆե)
Սան Կրիստոբալ (Departamento San Cristóbal), դեպարտամենտ Արգենտինայոմ, Սանտա Ֆե պրովինցիայում։ Գտնվում է պրովինցիայի հյուսիս-արևմուտքի կենտրոնական մասում։ Դեպարտամենտը երրորդն է պրովինցիաների մեջ բնակչության քանակով՝ 65000 մարդ։ Գլխավոր քաղաքը Սան Կրիստոբալ 14000 մարդ.
Դեպարտամենտը կազմված է 32 կոմունաներից և մունիցիպալիտներից
Կատեգորիա:Արգենտինայի դեպարտամենտներ
Լուսորես (թատրոն)
Լուսորես (լատ.՝ Lusores՝ դերասաններ, աճպարարներ), անկախ թատրոն Սանկտ Պետերբուրգում։
Ռենե Ռապեն
Ռենե Ռապեն (René Rapin, ), ֆրանսիացի գրող, բանաստեղծ, աստվածաբան, պատմաբան, բանասեր, պոեմների, գրաքննադատությունների և աստվածաբանական աշխատությունների հեղինակ։
Լուսորես (թատրոն)
Թատրոնի պատմությունը
Թատրոնը ստեղծվել է 2007 թվականին որպես անկախ ստեղծագործական խմբակ։ Թատրոնի գեղարվեստական ծրագրի հիմքում ընկած է «արդիականության գիտակցումը որպես բարձր պոստմոդեռնիզմի տարածք, որը հաղթահարել է ցինիզմը և հանգել է մշակութային դարաշրջանի բոլոր ոճերի հանդեպ միանման հարգանքի» գաղափարախոսությունը։ Դա ազատում է գաղափարամետությունից, գնահատումից և հնարավորություն է տալիս նորացնել տեքստը։
Ռենե Ռապեն
Կենսագրություն
Ռապենի ստեղծագործական ժառանգությունը ներկայացված է ինչպես բանաստեղծություններով (ֆրանսերեն և լատիներեն), այնպես էլ արձակով։ Նրա «Eglogae sacrae» (1659) ստեղծագործության համար նրան սկսել են կոչել «երկրորդ Թեոկրիտ»։
Լուսորես (թատրոն)
Դերասանական կազմը
Թատրոնի հետ աշխատում են նաև
Ռենե Ռապեն
Կենսագրություն
Նրա ամենահայտնի ստեղծագործություններից է «Hortorum libri IV» (1659) ուսուցողական լատինական պոեմը, մի քանի անգամ թարգմանվել է անգլերեն և ֆրանսերեն։ Ռապենի քննադատական-էսթետիկական ստեղծագործություններից, որտեղ նա միշտ գերադասել է արհեստականությունը իսկական ինքնատիպությունից, Վերգիլիոսին՝ Հոմերոսից, հայտնի են «Observations sur les poèmes d’Horace et de Virgile» (1669), «Réflexions sur l’usage de l’éloquence de ce temps» (1672), «Réfléxions sur la Poétique d’Aristote et sur les ouvrages des poètes anciens et modernes» (1674)։ Ռապենի ստեղծագործությունները մի քանի անգամ հրատարակվել են Ամստերդամում (1693, 1709) և Հաագայում (1725)։ 1865 թվականին Օբինոն առաջին անգամ հրատարակել է նրա «Mémoires sur l’Eglise et la Société» գործը ։ 1861 թվականին հրատարակվել է նրա «Histoire du jansénisme» աշխատանքը, որը 19-րդ դարում ճանաչվել է որպես արժեքավոր աղբյուր՝ յանսենիզմի պատմության ուսումնասիրության համար։
Լուսորես (թատրոն)
Հղումներ
Կատեգորիա:Թատրոններ այբբենական կարգով Կատեգորիա:Ռուսաստանի թատրոններ
Ռենե Ռապեն
Արտաքին հղումներ
Կատեգորիա:Ֆրանսիացի գրողներ Կատեգորիա:Ֆրանսիացի բանաստեղծներ Կատեգորիա:Ֆրանսիացի աստվածաբաններ Կատեգորիա:Ֆրանսիացի պատմաբաններ Կատեգորիա:Ֆրանսիացի գրաքննադատներ Կատեգորիա:Բանաստեղծներ այբբենական կարգով
Բեզենբիզեն
Բեզենբիզեն (Bœsenbiesen), համայնք Ֆրանսիայի Գրանդ Էստ մարզի Ստորին Հռենոս գավառում ։
Բնակչությունը 2006 թվականի դրությամբ կազմում է 304 մարդ, բնակչության խտությունը` 79.79 մարդ/կմ²։ Բնակավայրը զբաղեցնում է 3.81 կմ² տարածք։
Աշխարհագրություն
Գտնվում է Փարիզ քաղաքից 390 կմ արևելք, Ստրասբուրգ քաղաքից` 45 կմ հարավ։
Բնակչություն
Բնակչության քանակը ըստ տարիների
Բոգորոդիցկոե (գյուղ, Սմոլենսկի շրջան)
Բոգորոդիցկոե (Богородицкое), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բեզենբիզեն
Տնտեսություն
2010 թվականին ուներ 189 աշխատունակ (15-64 տարեկան) բնակիչ, որոնցից ակտիվ էին 144-ը, իսկ ոչ ակտիվները` 45։ Ակտիվության ցուցանիշը կազմում է 76,2 %։ 144 աշխատունակ մարդկանցից աշխատել է 144 անձ (76 տղամարդ և 68 կին)։ Գործազուրկ են եղել 0 անձ (0 տղամարդ և 0 կին)։ 45 անաշխատունակներից 19-ը եղել են աշակերտներ կամ ուսանողներ, 19-ը` թոշակառուներ, իսկ 7-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կիներկա (Կոնդոմայի վտակ)
Կիներկա (Кинерка), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Կոնդոմա գետի ձախ ափին՝ 47 կմ հեռավորության վրա։ Գետի երկարությունը 50 կմ է, ավազանի տարածքը 341 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Կոնդոմա, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը ։․
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Ռոնալդ դե Բուր
Ռոնալդ դե Բուր (Ronald de Boer, ), հոլանդացի նախկին ֆուտբոլիստ, կիսապաշտպան։ Ազգային հավաքականի խաղացող (1993—2003 թթ.)։ Ավարտել է ֆուտբոլիստի կարիերան 2008 թվականին։ Ֆրանկ դե Բուրի երկվորյակ եղբայրն է։
Անձնական կյանքը
Ամուսնացած էր Շերոն Քոենի հետ։ Համատեղ ամուսնությունից նրանք ունեցան 3 դուստր` Մաքսիմը (1992 թ.), Դեմին (1995 թ.) և Բրուկը (2000 թ.)։
2000 թվականի օգոստոսի 12-ին Ռոնալդն իր ընկերուհու` Սյուզ վան Ռոզելի հետ ունեցավ ևս մեկ դուստր` Ֆեննան, իսկ 2015 թվականի մայիսի 29 ծնվեց նրանց համատեղ երկրորդ, իսկ Ռոնալդի հինգերորդ դուստրը` Լինդը ։
Կարիերա
Հանդես է եկել «Այաքս» (1988-1991 և 1993-1998 թթ.), «Տվենտե» (1991-1993 թթ.), «Բարսելոնա» (1998-2000 թթ.), «Ռեյնջերս» (2000-2004 թթ.), «Ալ-Ռայան»  (2004-2005 թթ.) և «Ալ-Շամալ»  (2005-2008 թթ.) ակումբներում։ 2008 թվականին ավարտել է ֆուտբոլիստի կարիերան։
Նիդերլանդների հավաքականի կազմում անցկացրել է 67 խաղ և դարձել 13 գոլի հեղինակ։ Մասնակցել է Աշխարհի 1994, 1998 և Եվրոպայի 1992, 2000 թվականների առաջնություններին։ Հավաքականում խաղացել է տարբեր դիրքերում` կենտրոնական հարձակվող, ենթահարձակվող և հարձակողական կիսապաշտպան։
(2901) Բադեհոտ
Միջին հեռավորությունը Արեգակից կազմում է 2,864421 ա. մ., առավելագույնը մոտենում է 2,7202 ա. մ. հեռավորության վրա և հեռանում 3,0087 ա. մ. ։ Արեգակի շուրջ մեկ ամբողջական պտույտ է կատարում 1770,74 երկրային օրվա ընթացքում, իր ուղեծրով շարժվելով միջինում 0,203305 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,17° անկյուն։
Արտաքին հղումներ
Կատեգորիա:1973 թվականին հայտնաբերված աստղագիտական մարմիններ Կատեգորիա:Լյուբոշ Կոհոուտեկի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Եմենի հնադարյան քաղաքակրթություն
Եմենի հնադարյան քաղաքակրթություն, մարդկությանը հայտնի ամենահին քաղաքակրթությունը Արաբական թերակղզու տարածքում։ Եմենի (Հարավային Արաբիա) պատմությունը ավելի հեշտ է վերականգնել՝ ի տարբերություն Արևելյան կամ Հյուսիսային Արաբիայի։ Դեռ վերջնական չեն հավաստիացվել գիտնականների փորձերը՝ իրադարձությունները ժամանակագրական հաջորդականությամբ դասավորելու համար։ Առավել դժվար է ներկայացված Հարավային Արաբիայի պատմության վաղ շրջանը։ Ալեքսանդր Մակեդոնացու արշավանքներից հետո, երբ Մերձավոր Արևելքում տարածվեց հելլենիզմի (հունականություն) դարաշրջանը, հույն և հռոմեացի առևտրականների, պատմաբանների ու հետախույզների թողած տեղեկությունների շնորհիվ Եմենի պատմությունը առավել հստակ է ներկայացված։
Աշխարհագրություն
Հին Հունաստանի պատմության ընթացքում մ.թ.ա. 5 -րդ դարից մինչև մ.թ.ա. 4-րդ դարերը բնորոշվում են որպես դասական ժամանակաշրջան: Հույները առավելագույն նվաժումների էին հասել գիտության, մշակույթի ու արվեստի բնագավառներում։ Փիլիսոփայությունից ճյուղավորվեցին և առանձին գիտություններ դարձան աշխարհագրությունը, աստղագիտությունը, ֆիզիկան, մաթեմատիկան, լեզվաբանությունը։ Հույները սկսեցին կազմել քարտեզներ։ Արաբական թերակղզին դրանցում բաժանված է երեք հիմնական գոտիների՝ Լեռնային Արաբիա (Հիջազ, ալ-Ասիր), Ավազուտային Արաբիա (Մեծ Նեֆուդ, Դահնա, Ռուբ ալ-Խալի) և Երջանիկ Արաբիա (Եմեն)։ Եմենը Երջանիկ կամ Ֆելիքս Արաբիա էր կոչվում աշխարհագրական բարենպաստ դիրքի ու բարեբեր հողերի շնորհիվ։
Տնտեսություն
Եմենը տարանցիկ առևտրի կենտրոն էր հունական և փյունիկյան քաղաք-պետությունները ծով-ցամաք ճանապարհով Հնդկաստանի և Չինաստանի հետ կապելու ճանապարհին։ Առևտրական նավերը «Համեմունքների կղզիներից» ու Հնդկաստանից հասնում էին Արաբական ծով, որտեղ նրանց մի մասը ցամաքով՝ Իրանի տարածքով, անցնում էր Առաջավոր Ասիա, մյուս մասը ծովով շարունակում էր ճանապարհը դեպի Եմեն։ Այստեղ՝ Կանա նավահանգստում կայանելով, նրանք առևտրական քարավաններով անցնում էին հյուսիս՝ Պաղեստին և Եգիպտոս։ Ճանապարհն անցնում էր Հիջազի լեռների հողմահայաց լանջերին գտնվող Թիհամայի դաշտավայրով։ Հետագայում այստեղ ձևավորվում են խոշոր քաղաքներ Մեքքան, Յասրիբը, ալ-Թաիֆը և այլն։
Հարավային Արաբիայում հիմնական առևտրական պետությունը եղել է Մաինը, ում ձեռքում էլ եղել է այսպես կոչված “խունկի ճանապարհը”: Նրանց առևտրական քարավանները հասել են մինչև Էգեյան ծով և Միջագետք։ Հետագայում, երբ Մաինը ընկնում է Սաբայի տիրապետության տակ, իր ձեռքն է վերցնում առևտրական ճանապարհները։ Իսկ Կաթաբանի և Հադրամաութի առևտրական քարավաները Պարսից ծոցի միջոցով հասել են մինչև Եփրատ և Տիգրիս, իսկ Բաբ էլ-Մանդեբի նեղուցի միջոցով առևտուր են արել Արևելյան Աֆրիկայի երկրների հետ։ Միջազգային տարանցիկ առևտուրը և աշխարհագրական բարենպաստ պայմանները զարկ են տալիս Եմենի տնտեսությանը։ Հիմնվում են առաջին քաղաքները, որտեղ կատարվում էր գյուղ-քաղաք ապրանքափոխանակությունը և առևտուրը։ Գյուղերում մշակվում էին զանազան արևադարձային մրգեր՝ խաղող, արմավ, թուզ, դեղձ, ձիթապտուղ և այլն։ Հացահատիկային մշակաբույսերից տարածված էր ցորենը, բրինձը, գարին։ Գյուղատնտեսությունը հնարավոր էր միայն արհեստական ոռոգման համակարգի շնորհիվ, այդ պատճակով կառուցվում էին պատնեշներ և այլ անհրաժեշտ կառույցներ ոռոգումն իրականացնելու նպատակով։ Հատկապես նշանավոր էր Մարիբյան ամբարտակը (600 մ երկարությամբ, 15 մ բարձրությամբ), որը կառուցվել է մ.թ.ա. 7-րդ դարում և 13 տարի օգտագործվել է։ Լեռան լանջերին անգամ զբաղվել են խաղողագործությամբ։ Եմենցիները հաց էին պատրաստում նաև արմավի կորիզից առաջացած ալյուրից։ Զարգանում էր նաև անասնապահությունը, ընտելացվել էին ուղտերը, խոշոր և մանր եղջերավոր անասունները, որոշ թռչուններ։ Եմենում մշակվում է տեղական և եթովպական ծագում ունեցող մշակաբույսը՝ սուրճը։ Հետագայում, երբ արաբները ընդունում են իսլամ, սուրճը շարունակում է մնալ նրանց գլխավոր ըմպելիքը և հայտնի դառնում որպես «Իսլամի գինի»: Ուշ միջնադարում սուրճը դուրս է եկել թերակղզու սահմաններից և լայն տարածում գտել ամբողջ աշխարհում։
Հավատալիքներ
Հին արաբական դիցաբանության մասին տեղեկություններ են պահպանվել Կենտրոնական և Հյուսիսային Արաբիաներում ապրող արաբների թողած արձանագրությունների միջոցով։ Արաբական դիցաբանության մասին մասնակի տեղեկություններ կան նաև հույն և հռոմեացի հեղինակների մոտ։ Շատ կարևոր աղբյուր է նաև Ղուրանը, սակայն ամենից կարևոր աղբյուրը Իբն ալ-Կալբիի (8-րդ դար) «Կուռքերի գիրքը»։ Հին արաբական դիցաբանությանը միասնական համակարգ չի եղել։ Հյուսիսային և Կենտրոնական Արաբիայում ցեղերը մշտական շփման մեջ են եղել միջագետքյան ժողովուրդների հետ և նրանց մշակույթները սինթեզվել են։ Տարբեր վայրերում միևնույն աստվածը կարող էր զբաղեցնել տարբեր դիրքեր, ունենալ նոր անուն նմանատիպ ֆունկցիաներով, իսկ մյուս կողմից կարող է լինեին աստվածներ տարբեր անուններով։ Հաճախ պատահող երևույթ էր աստվածների միաձուլումը, երբ այս կամ այն աստվածը ընդունվում էր նոր բնակչության կողմից։ Դա կատարվում էր ինչպես ցեղերի տեղաշարժման հետևանքով այնպես և ցեղերի միավորման ժամանակ։ Ամբողջ Արաբիայի տարածքում կարևոր տեղ էր զբաղեցնում լուսնի պաշտամունքը։ Արևը անապատային Արաբիայում ուներ ավերիչ աստծո պատկերացում։ Անձրևը, ամպրոպը ևս երկրպագվել են։ Գոյություն ունեին բնության և պտղաբերության, անասնաբուծության և այլնի աստվածություններ։ Ամեն կարևոր գործառույթ կատարում էր գերագույն աստվածը, որը համարվում էր տվյալ ժողովրդի նախահայրը, հովանավորողը, այդ պետության տերը, երկնքի աստվածը, մարդկանց և երկրի արարիչը, և որպես կանոն անձրև բերողը։ Ուշ ժամանակաշրջանում Հյուսիսային և Կենտրոնական Արաբիայում ստեղծվեց ընդհանուր աստված տեղային գերագույն աստվածների միաձուլման հետևանքով։ Այդ աստվածը Ալլահն էր։ Ալլահի կինը և աստվածամայրը Սիրիական անապատում համարվում է ալ-Լաթը։ Աստվածների համար կառուցվում էին սրբավայրեր, որտեղ գտնվում էր բեյթ-իլը ՝ «աստծո տունը», որը համարվում էր միաժամանակ և՛ աստծո կացարանը, և՛ աստծո մարմանցումը։ Բեյթ-իլը հանդիսանում էր կոշտ, մշակված, բուրգանման կամ կոնաձև քար, ժայռ, ծառ։ Երբեմն բետելի շուրջը կամ կուռքի մոտ կառուցվում էր շինություն խորանարդի ձևով՝ քաաբա (արաբերեն «խորանարդ»)։ Այդ սովորույթների մնացորդները ձևափոխված պահպանվել են իսլամում։
Եմենական դիցաբանությունն առաջացել է մ.թ.ա 2-րդ հազարամյակի վերջին և 1-ին հազարամյակի սկզբին Հարավային Արաբիայում։ Եմենական դիցաբանության հիմքում դրված են հին արաբական դիցաբանական պատկերացումները։ Եմենական դիցաբանությունը չի ընկել օտարների ազդեցության տակ այնպես, ինչպես Հյուսիսային և Կենտրոնական արաբների դիցաբանությունները, քանի որ Հին Եմենը զարգանում էր յուրովի չնայած նրան, որ աշխույժ առևտրական և մշակութային կապի մեջ էր Միջագետքի, Սիրիայի, Հնդկաստանի և Արևելյան Աֆրիկայի հետ։ Սակայն այս ամենի հետ որոշ աստվածների կերպարներում հատկապես անունների ստուգաբանությունում երևում է միջագետքյան ազդեցությունը։ Եմենական դիցաբանությունում գոյություն ունեին առասպելներ նվիրված մի ամբողջ աստվածների սերնդի։ Լայնորեն օգտագործվում էին խորհրդանիշերը։ Եմենում աստվածները ունեին իրենց սուրբ կենդանիները (տոտեմական կերպարներ)։
Եմենական դիցաբանությունը չուներ մեկ համակարգ։ Հին Եմենի տարածքում գոյություն ունեին մի քանի պետություններ՝ Սաբա, Մաին, Հադրամաութ, Կաթաբան, Ավսան, որոնք մեկը մյուսի դիցաբանական համակարգի և պանթեոնների վրա ազդեցություն ունեին։ Նույնը վերաբերվում էր ցեղերին և նրանց միացություններին, որոնք չունեին ինքնուրույն պետություն, առանձին քաղաքներ և օազիսներ։ Ամեն տեղ առաջնային էր աստծո պաշտամունքը, որը համարվում էր տվյալ ազգի նախահայրը, տերը և հովանավորը։ Հին եմենական պանթեոնները տարբերվում էին իրենց կառուցվածքով, սակայն ունեին նաև նմանություններ։ Ընդհանուր բարձրագույն աստվածը բոլոր պանթեոններում համարվում էր Աստարը(Իշտար), որը մարմնավորում էր Վեներա մոլորակը, և նա հանդես էր գալիս տարբեր սեմական դիցապատմություններում։ Երկրորդը պանթեոնում տվյալ պետության հովանավորող աստվածն էր և տիրակալը։ Այդ դերը միշտ կատարում էր լուսնի աստվածը՝ Ալմաքահը Սաբայում, Ամմը՝ Կաթաբանում, Վադդը՝ Մաինում և այլն։ Հավանաբար այս բոլոր աստվածները հանդիսացել են մեկ աստծո ճյուղեր։ Երրորդը պետական պանթեոնի կազմում արևի աստվածն էր, որը որպես կանոն կին էր։ Ըստ երևույթի դա արևի աստվածուհի Շամեն էր, ում անունն արգելված էր և այն ընդհանուր էր բոլոր պանթեոններում։
Հին Եմենում գոյություն ուներ զարգացած ավանդություն՝ աստվածների պաշտամունք։ Կատարվում էին ծիսակատարություններ և կարևորագույններից մեկն էլ հանդիսանում էր Քայֆի ծեսը։ Այս ծեսը մտնում էր Սաբա և Կաթաբան պետությանների ղեկավարների պարտականությանների մեջ և հաճախ կատարվում էր գուշակների հրամանով։ Կարևոր դեր ուներ նաև որսորդության ծեսը, որը կատարում էին Սաբայի, Կաթաբանի և Հադրամաութի կառավարիչները։
Սաբա
Սաբայի թագավորությունը (مملكة سبأ) առաջացել է Կահտան ցեղային միության տրոհումից անմիջապես հետո՝ մ. թ. ա. 8-րդ դարում՝ այժմյան Եմենի մայրաքաղաք Սանաայի (صنعاء) շրջակայքում։ Նրա հիմնադրումը որոշ աղբյուրներում նշվում է մ. թ. ա. 10-րդ դարը՝ սաբացիներին (السبئيون) նույնեցնելով սաբիացիներ հետ (الصابئة)։ Գոյատևել է մինչև մ.թ. 275 թվականը։
Կահտան ցեղային միության տարածքում առաջացած ամենահայտնի ու հզոր այս պետության մասին առատ վկայություններ կան։ Սաբացիները հայտնի էին իրենց հավատարմությամբ Ալմաքահ աստծուն։ Որպես Սաբայի կենտրոն նշվում է Սիրուահ (صرواح) քաղաքը։ Ապա Քարիբիլ Ուաթար արքան հիմնադրում է Մարիբ (مأرب) մայրաքաղաքը։ Տարբեր արքաների օրոք Սաբան գրավում էր նոր տարածքներ, և նվաճված ժողովուրդը պարտավորվում էր հարկ վճարել Ալմաքահ աստծուն։ Սաբայի մասին վաղնջական հիշատակությունը Աստվածաշնչյան պատմվածքն է, որն առնչվում է Սողոմոն Իմաստուն թագավորի կառավարման տարիների հետ (մ. թ. ա. 970 - մ. թ. ա. 931 թվականներ)։ Այն պատմում է, որ Սաբայի թագուհին, լսելով Սողոմոն թագավորի հռչակի մասին, եկել էր քննելու նրան դժվար հարցերով։ Նա Երուսաղեմ է ժամանում համեմունքներով, ոսկով և թանկարժեք քարերով բեռնված ուղտերով։ Տեսնելով թագավորի իմաստությունը, երկրի հարստությունը՝ թագուհին ասում է՝ Մեկ այլ հիշատակությունը Սաբայի մասին արձանգարություն է, որտեղ կա այսպիսի մակագրություն՝ «Սաբան և միությունը»։ Սա վկայում է, որ մենք գործ ունենք մի դաշնության հետ, որի ղեկավարումը իր ձեռքն էր վերցրել Սաբան։ Այդ համաեմենական միությունը տևել է 4 դար՝ մ. թ. ա. 8-րդ դարից մինչև մ. թ. ա. 4-րդ դարը։
մ. թ. ա. 1-ին դարում ամենից հզոր թագավորությունը հնադարյան Եմենում Սաբան է եղել՝ ձգվելով Կարմիր ծովից մինչև արևելք՝ ներառելով Հադրամաութը։
Մաին
Մաինի թագավորությունը (مملكة معين) նույնպես հիմնադրվել է Կահտան ցեղային միության փլուզումից հետո՝ մ. թ. ա. 8-րդ դարում, և գոյատևել շուրջ 800 տարի՝ մինչև մեր թվարկության 100 թվականը։ Այն տարածվում էր Սանաայից արևելք։ Նրա ծաղկման ժամանակաշրջանը մ. թ. ա. 6-րդ դարն է։
Ի տարբերություն մյուս երեք թագավորությունների՝ Սաբայի, Կաթաբանի և Հադրամաութի, Մաինի արքաները նվաճողական արշավանքներ չէր կատարել։ Մաինցիները հիմանականում զբաղվում էին առևտրով, հատկապես՝ խունկի առքուվաճառքով։ Նրանց քարավանները հասնում էին մինչև Եգիպտոս և Սիրիա։
Հադրամաութ
Հադրամաութի թագավորության (مملكة حضرموت) մասին տեղեկությունները ավելի աղքատիկ են։ Հայտի է, որ այն հիմնադրվել է Կահտան ցեղային միության փլուզումից հետո՝ մ. թ. ա. 8-րդ դարում, և գոյատևել մեկ հազարամյակ՝ մինչև մ. թ. 300 թվականը։ Նրա տարածքը համընկել է նախկին Եմենի Ժողովրդա-Դեմոկրատական Հանրապետության տարածքին։ Այն մշտապես պայքարել է Սաբայի դեմ, որը ձգտում էր դառնալ տարածաշրջանում ամենից հզոր թագավորությունը։
Ավելի ուշ՝ մ. թ. ա. 4-րդ դարում, Հադրամաութն ընկնում է Մաինի թագավորության վերահսկողության տակ։ Իսկ արդեն մ.թ. 1-ին դարում Հադրամաութը համառ պայքար է մղում տարածաշրջանում իշխող դիրք գրաված Հիմյարի թագավորության հետ և հաջողությամբ կարողնում է հակահարված տալ։
Հադրամաութի մայրաքաղաքը Շիբվա քաղաքն էր (شبوة)։
Այնուամենայնիվ, 300 թվականին Հիմյարը նվաճում է Հադրամաութը՝ այսպիսով միավորելով Հարավային Արաբիան մեկ պետության մեջ։
Կաթաբան
Կաթաբանի թագավորությունը (مملكة قتبان) հիմնադրվել է ավելի ուշ՝ մ. թ. ա. 4-րդ դարում և գոյատևել հինգ դար՝ մինչև մեր թվարկության 200 թվականը։ Այն առաջին անգամ հիշատակվում է Քարիբիլ Ուաթարի արձանագրության մեջ՝ որպես Սաբայի դաշնակից։ Տեղեկություններ կան Սաբայի և Կաթաբանի արքաների վեճերի մասին և մ. թ. ա. 3-2-րդ դարերում։ Կաթաբանը այն մերժում է Սաբայի իշխող դիրքը Հարավային Արաբիայում։
Կաթաբանի թագավորության մայրաքաղաքը Թիմնա (تمنع) քաղաքն էր։ Մ. թ. ա. 1-ին դարում Կաթաբանը թուլանում է, ապա՝ բաժանվում է Սաբայի և Հադրամաութի միջև։
2-րդ դարից սկսած Սաբայի, Մաինի, Հադրամաութի և Կաթաբանի պետությունները թուլանում են։ Նոր հիմնադրված Հիմյարի թագավորությունը կարողանում է միավորել Եմենի տարածքում առաջացած թագավորությունները։ Հիմյարի շրջանը տևում է մինչև 6-րդ դարի առաջին քառորդը։
Հիմյարի թագավորություն (2-րդ դար - 525 թվական)
Հռոմի առաջին կայսր Օկտավիանոս Օգոստոսը մ. թ. ա. 31 թվականին Ակցիումի ճակատամարտում պարտության է մատնում Մարկոս Անտոնիոսին և Կլեոպատրային, տիրանում է Եգիպտոսին և հռոմեական տիրապետությունն է հաստատում ամբողջ Կարմիր ծովի շուրջ և տերության վերահսկողության տակ վերցրեց Հնդկաստանից և Արաբիայից եկող առևտրային ճանապարհները։ Նրան հատկապես հետաքրքրում էր Արաբիա Ֆելիքսիան, որը հռչակված էր խնկի առևտրով։ Այդ նպատակի համար մ.թ.ա 24 թվականին Հարավային Արաբիա է ուղևորվում զորավար Ալիուս Գալիուսը։ Իր վերադարձի ճանապարհին կատարում է շատ բացահայտումներ, որոնցից են.
Վերոհիշյալ հիմյարցիների կենտրոնը Զաֆարն էր։ Հիմյարը նախկինում գտնվում էր Կաթաբանի տիրապետության տակ, բայց 1-ին դարում այն ամենաազդեցիկ դիրքն է գրավում տարածաշրջանում։ 1-ին դարի երկրորդ կեսին Հիմյարը իր տիրպետության տակ է վերցնում Սաբան և Հիմյարի թագավորները իրենց անվանում էին «Սաբայի և Զու Ռայդանի թագավորներ»։ Սա նշանակում է, որ Սաբան թուլացել էր ստիպված է եղել դաշինք կնքել Հիմյարի հետ։ Կաթաբանը և Մինան կորցրել էին իրենց ազդեցությունը ազդեզությունը և գտնվում էին Հիմյարի տիրապետության տակ։ 4-րդ դարի սկզբում Հիմյարի թագավոր Շամմար Յուհարիշը նվաճեց նաև Հադրամաութը, որը կարևոր դեր էր խաղում տարածաշրջանում։ Շամմար Յուհարիշ իրեն անվանում է «Սաբայի և Զու Ռայդանի և Հադրամաութի և Յամանթի արքա»։ Սա առաջին հիշատակությունն է, որտեղ Հարավային Արաբիան հիշատակվում է որպես միավորված մեկ պետություն։ Ողջ թագավորության տարածքում հիմնվում էին նոր քաղաքներ՝ երկհարկ շենքերով ու հասարակական կառույցներով։ Հատկապես զարգացած էր առևտուրը։ Զարգացած էր նաև գյուղատնտեսությունը, կառուցված էին ոռոգիչ ջրանցքներ։
Սակայն իրավիճակը փոխվեց 6-րդ դարում. Բյուզանդիան և Սասանյան Պարսկաստանը ցանկանում էին տիրանալ Եմենին, քանի որ այդտեղով էր անցնում արևելքից եկող գլխավոր առևտրական ճանապարհները։ Բյուզանդիան այդ պայքարի մեջ օգտագործեց Եթովպիայում ստեղծված Ակցիումի թագավորությանը, ինչպես նաև նպաստում էր քրիստոնեության ներթափանցմանը Արաբիայում։ Քրիստոնեությունը և հուդայականությունը բավականին տարածված էին Եմենում։ Կոստանդին կայսրը ուղարկում է պատվիրակություն Հիմյարի թագավորի մոտ, որպեսզի վերջինս եկեղեցիներ կառուցելու թույլտվություն տա։ Քրիստոնեության տարածումը խորհրդանշում էր բյուզանդական ազդեցության տարածում։ Քրիստոնյաներին պաշտպանելու պատրվակով 6-րդ դարում Ակցիումի թագավորը պատերազմ է սկսում Հիմյարի դեմ։ Այդ ընթացքում Հիմյարը բավականին թուլանում է և ընկնում է Ակցիումի տիրապետության տակ։ Հիմյարում քրիստոնյա թագավոր նշանակվեց։ Երբ նա մահացավ, հրեաները ուժեղացել էին և իրենց թագավոր ընտրեցին։ Եթովպիան սա չհանդուրժեց. Էլլա Ասբեհան զորքով ներխուժեց Հիմյար և ճակատամարտում հաղթանակ տարավ՝ սպանելով թագավորին և շատ հիմյարցիների։ Հիմյարում թագավոր նշանակեց քրիստոնյա Աբրահային։ Աբրահան Եմենի վերջին մեծ միապետն էր՝ չնայած որ հարկ էր վճարում Եթովպիային։ Վերջին հիշատակվող տեքստը հնադարյան Եմենի մասին իրական փաստեր ունեցող լեգենդն է Սայֆ իբն Զի Յազանի մասին, ով դրսից օգնություն էր փնտրում, երբ Եթովպիան գերիշխող էր և ավելի դաժան։ Բայց նա սպանվում է մի խումբ եթովպացի ծառայողների կողմից։
Արտաքին հղումներ
Կատեգորիա:Մերձավոր Արևելքի պատմական պետություններ Կատեգորիա:Եմենի պատմություն Կատեգորիա:Եմենի մշակույթ Կատեգորիա:Արևմտյան Ասիայի պատմություն
Տրուա 7 (կանտոն)
Արտաքին հղումներ
Կատեգորիա:Ֆրանսիայի կանտոններ
Թուխարք
Թուխարք, Թուխարս, ամրոց Մեծ Հայքի Տայք նահանգի Կղարջք գավառում, Ճորոխ գետի աջ ափին։ Հիշատակվում է VII դ. «Աշխարհացոյց»-ում։ Մամիկոնյանների տոհմական կալվածքն էր և միաժամանակ ռազմական հենակետը։ 702-ին Վարդանակերտի ճակատամարտում արաբներին հաղթելուց հետո Թուխարքում էր ամրացել Հայոց սպարապետ Սմբատ Բագրատունին (Բյուրատյանը)։
Կատեգորիա:Հայկական բերդեր և ամրոցներ (Թուրքիա)
Օրթոկենտրոն
Օրթոկենտրոն (ορθοξ — ուղիղ), եռանկյան բարձրությունների կամ նրանց շարունակությունների հատման կետ։ Սովորաբար նշանակվում է լատինական H տառով։ Կախված եռանկյան տեսակից, օրթոկենտրոնը կարող է գտնվել եռանկյան ներսում (սուրանկյուն եռանկյան մեջ), նրանից դուրս (բութանկյուն եռանկյան մեջ) կամ համընկնել գագաթի հետ (ուղղանկյուն եռանկյան մեջ՝ համընկնում է ուղիղ անկյան գագաթի հետ)։ Օրթոկենտրոնը պատկանում է եռանկյան նշանավոր կետերի թվին, նշված է Կլարկ Քիմբերլինգի եռանկյան կենտրոնների հանրագիտարանում, ինչպես X(4) կետ։
Գավրիլովկա (գյուղ, Բորովի շրջան)
Գավրիլովկա (Гаврилівка), գյուղ Ուկրաինայի Խարկովի մարզի Բորովի շրջանում։ Հիմնադրվել է 1775 թվականին։
Օրթոկենտրոն
Պատմություն
Առաջին խիստ ապացույցն այն բանի, որ եռանկյան բարձրությունները հատվում են մեկ կետում, XVIII դարում տվել է Կառլ Ֆրիդրիխ Գաուսը։
Գրականություն
Կատեգորիա:Եռանկյան նշանավոր կետեր
Գավրիլովկա (գյուղ, Բորովի շրջան)
Արտաքին հղումներ
Կատեգորիա:Ուկրաինայի Խարկովի մարզի Բորովի շրջանի բնակավայրեր Կատեգորիա:Ուկրաինայի գյուղեր Կատեգորիա:1775 թվականին հիմնադրված բնակավայրեր
Կարինի ընտանիք
Կարինի ընտանիք, դա ոչ մեծ աստերոիդների խումբ է, որը հանդիսանում է Կորոնիսի ընտանիքի ենթախումբ։ Այս աստերոիդների ընտանիքում ներառված են ընդամենը մոտ 90 հիմնական գոտու աստերոիդ։ Այս խումբը հետաքրքիր է նրանով, որ գիտնականները օգտագործել են այս ընտանիքի 13 աստերոիդների ուղեծրերը, անցյալում նրանց ուղեծրերի հաշվարկի համար, փաստորեն որոշելու համար այն ծնող մարմնի որղեծիրը, որից այս ընտանիքը առաջացել է։ Ընտանիքը ստացել է իր անվանումը խմբի ամենամեծ աստերոիդի՝ (832) Կարինի, անունից, որը պատկանում է S սպեկտրալ դասին։ Աստերոիդի տրամագիծը կազմում է մոտ 19 կմ, որը ըստ հաշվարկների կազմում է ծնող մարմնի զանգվածի մոտ 15–20%, որը կարող էր ունենալ մինչև 33 կմ տրամագիծ և ջարդվել է այլ աստերոիդի հետ բախման արդյունքում առանձին բեկորների 1-7 կմ տրամագծով, որով և հետագայում կազմել է այս ընտանիքը։ 2002 թվականին հայտնաբերվեցին բավականին երիտասարդ աստերոիդներ, որոնց միջոցով հնարավոր եղավ որոշել ընտանիֆի առաջացման ժամանակը։ Աստղագիտական չափանիշներով դա տեղի է ունեցել վերջերս, մոտ 5,8 ± 0,2 միլիոն տարի առաջ, այդ պատճառով, առաջացած աստերոիդների մակերևույթներ համարյա չեն ձևափոխվել երկրորդային հարվածներից և տիեզերական հողմահարման գործոններից, ինչը տալիս է հնարավորություն իմանալ ավելին աստերոիդների ներքին կառուցվածքի մասին և կապ հաստատել աստերոիդների և Երկրի վրա գտնված երկնաքարերի միջև։ Ընտանիքի առաջացման ճշգրիտ ժամանակը կարող է նաև օգնել հաշվարկել խառնարանների առաջացման արագությունը աստերոիդների վրա։ Այս ընտանիքի մասին այլ հետաքրքրական փաստն այն է, որ հենց այստեղ է առաջին անգամ հայտնաբերվել Յարկովսկու էֆեկտի ազդեցությունը աստերոիդների վևա։ Այս աստերոիդների ընտանիքը նույնպես կարող է լինել IRAS ուղեծրային աստղադիտարանի կողմից հայտնաբերված միջմոլորակայնի փոշու շերտի, ինչպես նաև 5,8 միլիոն տարի տարիքով երկնաքարերի, որոնք առաջացել են S դասի աստերոիդներից աղբյուրը։
Հաշվարկված է, որ ընտանիքի աստերոիդների փոքր չափերի պատճառով, այս ընտանիքը առաջիկա 100 միլիոն տարվա ընթացքում կցրվի տիեզերական տարածության մեջ այնքան, որ հնարավոր չի լինի առանձնացնոլ այս ընտանիքի աստերոիդները այլ ընտանիքների ֆոնին։
Ոչ բոլոր աստերոիդները, որոնք շարժվում են այս ընտանիքի ուղեծրերով պատկանում են Կարինի ընտանիքին։ Օրինակ՝ (4507) Պետերքոլինզ աստերոիդը սկզբում համարվում էր այս ընտանիքի անդամ, սակայն 2004 թվականին, այս աստերոիդի սպեկտրալ ուսումնասիրության ժամանակ պարզվեց, որ նրա սպեկտրը չի համընկնում ընտանիքի մյուս անդամների հետ, հետևաբար այս աստերոիդը չի կարելի ներառել Կարինի ընտանիքում։
Արտաքին հղումներ
Կատեգորիա:Աստերոիդների ընտանիքներ
Արաբուշաղի
Արաբուշաղի, գյուղ Արևմտյան Հայաստանում, Խարբերդի վիլայեթի Խարբերդի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Կրյուկովո (գյուղ, Կրասնինսկի շրջան)
Կրյուկովո (Крюково), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 146 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կրասնինսկի շրջանի բնակավայրեր
Աշոտ Բաղդասարյան (նկարիչ)
Աշոտ Միքայելի Բաղդասարյան, գրաֆիկ, նկարիչ-ձևավորող, Միքայել Բաղդասարյանի որդին։
Կենսագրություն
1964 թվականին ավարտել է Երևանի գեղարվեստի ուսումնարանը, իսկ 1972 թվականին՝ Երևանի պետական գեղարվեստաթատերական ինստիտուտը։ 1992–1996 թվականներին դասավանդել է Երևանի պետական համալսարանի Իջևանի մասնաճյուղում, 1993 թվականին՝ «Ռոսլին» արվեստի ինստիտուտում (1995–2010 թվականներին եղել է պրոռեկտոր), 2008 թվականից՝ Ճարտարապետության և շինարարարության Հայաստանի ազգային համալսարանում (2010 թվականից՝ ամբիոնի վարիչ)։
1995–2008 թվականներին՝ Հայաստանի դիզայներների միության նախագահ։
2003 թվականից՝ Հայսատանի պետական ագրարային համալսարանի «Տեղեկագիր» գիտական միջազգային ամսագրի գեղարվեստական խմբագիր (ձևավորել է 40-ից ավելի համար)։
Նկարազարդել և ձևավորել է Վարդգես Պետրոսյանի «Գրական երաժշտական խաղեր» (1972), նաև «Հայաստանի քաղաքացիական ծառայություն» (2005), Գայանե Ավագյանի և Արայիկ Նազարյանի «Պտուղների, բանջարեղենի և կարտոֆիլի հիվանդությունները պահպանման ժամանակ» (2006), Այդին Մորիկյանի «Միայնակ ծերունին, որ զրուցակից է փնտրում» (2010, Հրանտ Թադևոսյանի նկարներով), «80-ամյակի հոբելյանական ձեռնարկ» (2010, նվիրված է ՀՊԱՀ-ին) գրքերը, «Ալմաստ» կատալոգը (2005), «Լևոն Մանասերյան» (2009) ալբոմը և այլն։
Կլեբան (գյուղ, Տուլչինի շրջան)
2001 թվականի տվյալներով Կլեբան գյուղում բնակվում էր 2 172 մարդ։ Բնակավայրը զբաղեցնում է 5,89 կմ² տարածք։ Բնակչության խտությունը կազմում էր 368,76 մարդ/կմ²։
Արտաքին հղումներ
Կատեգորիա:Ուկրաինայի Վիննիցայի մարզի Տուլչինի շրջանի բնակավայրեր Կատեգորիա:Ուկրաինայի գյուղեր Կատեգորիա:1628 թվականին հիմնադրված բնակավայրեր
Արալու
Արալու, գյուղ Արևմտյան Հայաստանում, Խարբերդի վիլայեթի Խարբերդի գավառում ։
Ծանոթագրություններ
Կատեգորիա:Արևմտյան Հայաստանի գյուղեր
Դամբարաններ
Դամբարաններ, (mausoleum, Μαυσωλεῖον, արևելքում مزار  մազար),  կոթող, թաղման վայր, անջատված սենյակով, որտեղ դրվում էր մահացածի մնացորդները, երբեմն նաև հուշահամալիր։
Անունը ստացել է Հալիկառնաս քաղաքի Մավզոլի Հալիկառնասոսի դամբարանից  (որը գտնվում է ներկայիս Թուրքիայի Բոդրում քաղաքի մոտ)։ Հետագայում դամբարանները լայն տարածում գտան Հին Հռոմում՝  Օգոստոսի դամբարան, Ադրիանի դմաբարան, Գալլի Պլացիդի դամբարան, Սեն Ռեմի դը Պրովանսում, Հուլյանների դամբարան։
Դամբարան կարող է կոչվել նաև այն շինությունը, որտեղ կան բազմաթիվ ընտանեկան թաղումներ։ ժամանակակից դամբարանները հաճախ ունենում են կոլումբարիում աճյունասափորների համար։ Դամբարանները կարող են լինել ինքնուրույն՝ առանձին կառույցներ կամ էլ մեծ շինությունների եկեղեցու մի մաս։ Իսլամական երկրներում շատ դամբարաններ կան, հարգարժան մարդկանց, կրոնական և ճարտարապետական արժեքներ նեկայացնող (տես՝ Խիվա, Պասարգադում Կյուրոս Բ Մեծ, Գուր-Էմիր, Թաջ Մահալ, Յասավի դամբարանները)։
Ժամանակակից դամբարան
Շեղագիր նշված են այն գործիչների դամբարանները, որոնք կապ չունեն քաղաքական և ռազմական գործի հետ։
Աստերոիդների ցանկ (314101-314200)
Աստերոիդների ցանկ (314001-314100) * Աստերոիդների ցանկ * Աստերոիդների ցանկ (314201-314300)
Դամբարաններ
Հարավային ամերիկա
Բայցի այդ, 1985 թվականի Գայանայի կառավարությունը հրաժարվեց դամբարան կառուցել Բյորնեմ Ֆորբսի մամնի զմռսման համար։